Korporatsioon Vironia 1900–2000

Korporatsioon Vironia 1900–2000

Table of Contents
1. [TRÜK=100%] Piirkonnad profiilis (G): USA idarannik Toimetus, Karl Pärl Jr.	000

Chapter 1. [TRÜK=100%] Piirkonnad profiilis (G): USA idarannik Toimetus, Karl Pärl Jr.
Alljärgnev on alb2000 toimkonna selle peatüki planeerimise märkmestik. Seda märkmestikku summutatakse kilede valmistamise ajal. (The following is alb2000 editorial-team planning material. This material will be suppressed when alb2000 goes to press.) 
REDIGEERIMISE KROONIKA (VIIMASED ETAPID ETTE)
* 20010721T010639Z
  __{t.karmo} lisas Toronto meeste
    aasate-semestrite viiteid
* 20000910
  __{t.karmo} valmistas enamvähem sobiva variandi
    tänu telefonitööle {k.parl}jr-iga 

KVALITEEDIKONTROLLID: 
!_{tkarmo} loegu pala läbi kontrollides yldist soravust
  __TEHTUD@20000910T204117Z
!_{tkarmo} kontrolligu intervjuu toormärkmete vastu
  __TEHTUD@20000910T204604Z
!_{tkarmo} kontrolligu coetuseid alb1990 vastu 
  __TEHTUD@20000910T205201Z
!_{tkarmo} loegu pala {kparl-jr}-ile
  __TEHTUD@20000910T213000Z

MUREPUNKTID:
!_kontrollida keelt  
  __TEHTUD{psarevet}@20000914
    __vist
Ülaltoodu on alb2000 toimkonna selle peatüki planeerimise märkmestik. Seda märkmestikku summutatakse kilede valmistamise ajal. (The foregoing is alb2000 editorial-team planning material. This material will be suppressed when alb2000 goes to press.) 
New York aastatuhandevahetusel: xxxxx
Eesti taasiseseisvumise aastail USA idaranniku koondise elu jäi vaiksemaks. Kuna liikmed olid hajutatud, tuldi ametlikult kokku vaid kord aastas, septembri alguses, koos pererahvaga vil! Enn Frey (c. 1959/II) kodus Mount Laurel, New Jersey’s. See kogunemispunkt oli tsentraalne, võimaldades mitmele sõita kohala autoga—kes lõunast, kes põhjast—paari tunniga. Niisiis oli näha kord aastas, peolaua ümber, küllaltki suurt seltskonda: vil! Erik Aule (c. 1927/II), vil! Karl Pärl sr. (c. 1931/II), vil! dr. Leo Kuus (c. 1934/II: korrapärane kohaletulija, ehkki pidi sõitma veidi kaugemalt, Washington, DC-st), vil! Robert Tormet (c. 1938/II), vil! dr. Erik Kissa (c. 1947/II), vil! Harry Rannala (c. 1954/I), vil! dr. Voldemar Toome (c. 1954/II), vil! Alfred Ilves (c. 1956/II), peoperemees vil! Enn Frey (c. 1959/II), vil! Karl Pärl jr. (c. 1959/II), vil! Glenn David (c. 1960/II), vil! dr. Jaak Pärl (c. 1960/II), vil! Andres Truuvert (c. 1976/II). Mõnel aastal oli näha ka kaugemalt tulnud vil! Louis Saral’it (c. 1934/II) Iowast ning vil! Ants Aro’t (c. 1947/II) Ohiost. Peaaegu igal aastal oli veel laua juures mõni viroonlane Eestist, kes ajutiselt viibis USA idarannikul. Istuti värvideta, ilma vennastuspeota. Seevastu aga oli umbes kuuetunnine koosolemine hoogne ja lauajutt ligi sajaprotsendiselt maakeelne. Arutati taasvabanenud Eesti päevaprobleeme, lauldi vanu rahvaviise ja (pärast seapraadi—musta leiva, USA õlude, saksa veinidega) nauditi pr. Frey omaküpsetatud kringlit.
Mõnel aastal peeti ka ebaformaalset koondise koosolekut (ilma eestseisuse lauata, maksimaalselt umbes pooletunnise kestusega) enne perekonnapeolaua taha asumist. Läbi terve Eesti taasiseseisvumise epohhi kuni kokkutulemiste lõpuni jäid ametimeesteks vil! Frey (seenior), vil! Karl Parl jr. (subseenior), vil! Jaak Pärl (scriba) ja vil! Andres Truuvert (laekur).
Et aastapäeva pühitsemine jäi idarannikul ära, siis mõned koondise liikmed külastasid Toronto aastapäevapidustusi suurtel, s.o. üheksakümnendal ja üheksakümne viiendal, juubelitel.
Sidemete loomisel Eestiga, kaasa arvatud Eesti Vironiaga, aitas suurelt kaasa vil! Frey, kes mitme aasta jooksul kodumaad külastas enam kui kümme korda (osaledes muuseas USA eesti ühiskonna esinduse kaastöölina ühes President Merit külastavas delegatsioonis).
Viimane varaseptembrine kokkutulemine oli 1998. a. 1999. a. septembriks oli kokkutulemine küll kavas, kuid vil! Frey osutus sügavalt haigeks.
Peale varaseptembriseid kokkutulekuid suheldi veel informaalselt, perekondlikul tasemel. Eriti hoogsaks kokkutulekuks osutus 1997. a. peetud „kahe-sajandi-juubel“ Frey’de perekonnas. Kaks sajandit saadi sellisel viisil kokku, et arvestati kolme tolle suve suure juubeliga: vil! Enn Frey sai kuuekümne-aastaseks, tema ema Loori üheksakümneseks ja tema abikaasa Linda viiekümneseks. Kahe sajandi aiapeole ilmus umbes kaheksakümmend isikut, mitmed neist Vironiast, mõned Torontost, mõned veel kaugemalt. 1998. a. kevadel tähistati vil! Kissa sünnipäeva ühise kingitusega kunsteseme näol.
Informaalne läbikäimine on kestnud tänapäevani ja koondise olemasolu ei ole ka 2000. a. sügisel juriidiliselt lõpetatud. Küll on otsustatud toimetada koondise arhivaale, kümnes kastis, Toronto koondise valdusesse.
1999. sai kaotusterohkeks aastaks. 23. jaanuaril maeti Lakewoodi, New Jersey’s, pärast ootamatut surma, vil! Reinhold Nõmman. 6. veebruaril toimus vil! Enn Frey ema mälestustalitus. Samal aastal lahkus vil! Glenn David. 20. novembril 1999 maeti vil! Karl Pärl sr. Suurteks matusteks kujunesid vil! Enn Frey ärasaatmine 4. detsembril 1999: Torontost tulid auvalvet pidama vil! vil! Ants Saks (c. 1954/II), Rein Polli (c. 1960/II), Madis Virro (c. 1968/II), Toomas Trei (c. 1969/II), Markus Hess (c. 1972/II) ja Madis Saks (c. 1990/II). Oosalejaid oli kokku umbes 250 inimest.
Seevastu aga sai 2000. a.  ühe ja sama kevadekuu jooksul kaks USA idaranniku viroonlast pühitseda oma üheksakümnendat juubelit: vil! Robert (Bob) Tormet (sündinud 4. aprillil 1910) ja vil! Erik Aule (sündinud 27. aprillil 1910).